આ દરમિયાન 4થી સપ્ટેમ્બરે પોલીસની સર્વેલન્સ સ્ક્વોર્ડને નાનસિંઘ અને અન્ય એક શખ્સ નવસારીના વિરાવળ નાકા પાસેથી પસાર થવાની મળેલી બાતમીના આધારે વોચ રાખી હતી. તે દરમિયાન એક નંબર વગરની કાળા કલરની સ્પ્લેન્ડર બાઈક આવતા તેને ઉભી રાખી હતી. બાઇક ચાલકે તેનું નામ નાનસિંઘ અને પાછળ બેસેલાએ તેનું નામ શૈલા ઉર્ફે શૈલેષ છગનભાઇ (અગાઉ પૂછપરછ કરેલી તે) હોવાનું જણાવ્યું હતું. બાઈકચાલકો પાસે બાઈકના કાગળઓ ન હતા. જેની તપાસ કરતા બાઈક નવસારી ટાઉનમાં સી.આર. પાટીલ સંકુલ નજીકથી દોઢ મહિના અગાઉ જ ચોરી કરેલી હોવાનું બહાર આવ્યું હતું. વધુમાં તેમણે કેટલાક સહઆરોપેઓ સાથે મધ્યપ્રદેશથી ચોરી કરેલા વાહનો પણ અલગ અલગ જગ્યાઓથે ચોરી કર્યાનું જણાવ્યું હતું. જેથી બંનેની અટક કરી મુદ્દામાલ કબજે લીધો હતો.